 Iroyin naa di mimọ lasiko ti igbẹjọ awọn afurasi ti ọwọ kọkọ tẹ ṣaju n tẹsiwaju, nile ẹjọ giga to wa niluu Akure, eyi ti adajọ Bode Adegbehinde n dari rẹ. Ẹjọ naa ni idaduro ranpẹ lẹyin ti agbẹjọro ijọba, Grace Olowoporoku sọ fun ile ẹjọ naa pe, ọwọ ti tẹ awọn afurasi miran lori ẹsun kan naa. Àwọn iròyin tì ẹ leè ní ìfẹ síí: Ṣaaju ni awọn agbofinro ti kọkọ mu awọn mẹrin kan lori ẹsun ipaniyan naa, ti wọn si ti n kawọ pọnyin rojọ niwaju adajọ. Wọn ko wọn lọ siwaju adajọ lori ẹsun mẹta ọtọọtọ, igbimọditẹ lati paayan, ipaniyan ati ijinigbe. Ẹjọ ọhun ti wa niwaju adajọ lati oṣu Kẹjọ ọdun 2020, ṣugbọn ti ọwọ ti tẹ awọn afurasi marun un miran, iye eeyan to n jẹjọ lori iku arabinrin naa ti wa di mẹsan an. Ọlọpaa to n ṣewadii ọrọ naa sọ pe, wọn lọ mu awọn marun un ọhun lẹyin ti orukọ wọn n jẹyọ nigba gbogbo lasiko ti igbẹjọ naa n lọwọ. Grace Olowoporoku ti beere pe ki wọn sun ẹjọ naa siwaju, ki aye le wa lati ṣewadii awọn afurasi tuntun naa finni-finni. Akomolede àti Asa: Mọ si nípa àṣà ìsọmọlórúkọ nílẹ Yorùbá àti ìtumọ orúkọ fún ìkókó Adajọ to n gbọ ẹjọ ọhun, Bode Adegbehingbe ti sun ẹjọ naa siwaju titi di ọjọ kẹtadinlọgbọn, ọjọ kọkandilọgbọn, ọgbọn ọjọ oṣu Kẹrin ati ọjọ karun un, osu Karun un, ọdun 2021. Ti ẹ ko ba gbabe, oṣu Keje, ọdun 2019 ni awọn afurasi naa ṣekupa Funke Olakunrin loju ọna marosẹ Ore si Eko. Adebunmi Adeyeye: Mo jẹ gbèsè gbọmúléláńtà, ìdí iṣẹ kabúkabú ni mo ti ri san Ikọ akọṣẹmọṣẹ ẹṣọ alaabo Force CID ati SWAT ti fi ṣikun ofin mu awọn eeyan marun un miran, ti wọn fẹsun kan pe wọn lọwọ ninu iku ọmọ adari ana fẹgbẹ Afẹnifẹre, Reuben Fasoranti, iyẹn Funke Olakunrin. : Funke Olakunrin: Ilé ẹjọ sún ìgbẹjọ ikú ọmọ Fasoranti sí oṣù kẹrin àti ìkarùn ún 